
Относно: Инвестиционно предложение (ИП) „Ремонт и реставрация на жилищна и селскостопанска сграда в ПИ № 69225.220.37, с. Стефаново, общ. Ловеч“

УВАЖАЕМА Г-ЖО М,
УВАЖАЕМИ ГОСПОДИН И,

Във връзка с Ваше уведомление с вх. № АО-1547/18.03.2026г., допълнено с                             вх. №  АО-1547-1/23.03.2026г. на РИОСВ – Плевен за ИП „Ремонт и реставрация на жилищна и селскостопанска сграда в ПИ № 69225.220.37, с. Стефаново, общ. Ловеч“,  на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007г. и вс. изм. и доп.), Ви уведомяваме следното:
ИП „Ремонт и реставрация на жилищна и селскостопанска сграда в                                  ПИ № 69225.220.37, с. Стефаново, общ. Ловеч“, попада в обхвата на чл. 2, ал. 2 от Наредбата за ОС.
1. ИП предвижда ремонт и реставрация на жилищна и селскостопанска сграда – обект в обхват на „територия с културно-историческо наследство“, ПИ № 69225.220.37, УПИ І – 37, кв. 11, с. Стефаново, общ. Ловеч. Ще се ремонтира и реставрира двуетажна жилищна сграда, без подземен етаж, без украса и външно оформление, разположена на уличната регулация, в северната част на двора на имота. На първия етаж ще се проектира санитарен възел с влизане от вън и от вътре. Запазва се изцяло плановата схема, като се обособи дневен кът с външна и вътрешна мивка. Предвижда се реставриране на гредоред с пълнеж от глина, поставяне на гранитогрес на пода и изграждане на нов комин за отопление на етажа. Каменния градеж на стените ще се фугира с фугираща смес на варова основа. На втория етаж също се предвижда възстановяване на гредоред. Обособява се баня, санитарен възел и кухненски бокс. Реставрира се открито огнище и комина му. На покрива ще се положат почистени и хидрофобизирани каменни плочи. По фасадите ще се положи хастарна мазилка със слама и фасадна реставраторска боя имитираща глина. Всички дървени елементи, стреха, парапети ще се консервират с консерватор за дърво. Ще се монтират дървени подкоси /льоки/ за подпомагане на стрехите от покрива. За стопанска сграда ще се възстанови рухналата част от покрива. Изцяло ще се запази плановата схема, като се обособяват две помещения. Едното е работилница ателие, а другото полуоткрито ателие. Каменния зид ще се фугира с фугираща смес на варова основа. На подовата настилка ще се положи гранитогрес. Прозорците и вратите ще се изработят по оригинал и ще се обработят с консервант за дърво. Каменните плочи ще се почистят и хидрофобизират, след което ще се положат на покрива. Имотът е електрозахранен и водоснабден. Не се предвижда изграждане на нова и/или промяна на съществуващата инфраструктура. Достъпът до имота е по съществуваща второстепенна улица. Генерираните строителни отпадъци, при реализацията на ИП ще се предават за оползотворяване на лице притежаващо документи по чл. 35 от Закон за управление на отпадъците. Битовите отпадъци ще се управляват съгласно действащата сметосъбираща система на община Ловеч. Формираните битово-фекални отпадъчни води ще се заустват във водоплътна изгребна яма. ПИ № 69225.220.37 област Ловеч, община Ловеч,                                       с. Стефаново, ул. „Резя“ № 9 е с вид територия Урбанизирана, НТП Ниско застрояване (до 10 m), площ 1028 кв. м, стар номер 37 съгласно КАИС – Портал за електронни услуги АГКК. Съгласно скица изх. № 04-298/18.04.2024г. на община Ловеч за                                              ПИ № 69225.220.37, УПИ І – 37, кв. 11, с. Стефаново, общ. Ловеч е                      съгласувана виза „За проучване и проектиране ремонт и реставрация на жилищна и селскостопанска сграда“. 
С изх. № 94-00-638/14.05.2025г. на Министерство на културата за                                          ПИ № 69225.220.37, УПИ І – 37, кв. 11, с. Стефаново, общ. Ловеч е съгласувано становище относно: Виза за проектиране на Ремонт и реставрация на жилищна и селскостопанска сграда за ПИ № 69225.220.37, УПИ І – 37, кв. 11, с. Стефаново, общ. Ловеч и Инвестиционен проект за обект: Авариен ремонт на покриви на жилищна и селскостопанска сграда, ПИ № 69225.220.37, УПИ І – 37, кв. 11, с. Стефаново, общ. Ловеч.
2. ПИ № 69225.220.37, с. Стефаново, общ. Ловеч, не попада в границите на защитени територии по смисъла на Закона за защитените територии.
3. ПИ № 69225.220.37, с. Стефаново, общ. Ловеч, не попада в границите на защитени зони по смисъла на Закона за биологичното разнообразие. Най - близко разположената защитена зона (на около 0,217 км) е:	
- BG0000616 “Микре”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-1028/17.12.2020 г. на МОСВ (обн. ДВ, бр. 19/05.03.2021 г.).
4. Така описаното ИП не може да бъде отнесен към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000, в урбанизирана територия) и характера на заявеното ИП при реализацията му няма вероятност от отрицателно въздействие върху защитени зони от мрежата „Натура 2000“, включително и върху най - близко разположената защитена зона BG0000616 “Микре”  по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитена зона BG0000616 “Микре”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитена зона BG0000616 “Микре”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.

